Temeljem članka 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica OŠ „Vitomir Širola-Pajo“ Nedešćina, podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA**

**TE MJERAMA PODUZETIM U CILJU ZAŠTITE PRAVA UĈENIKA**

1. **Program fizičke sigurnosti u školi**

OŠ „Vitomir Širola-Pajo“ Nedešćina, u sklopu vođenja poslova zaštite na radu, ima sklopljen ugovor sa firmom ELKRON iz Pule s kojom surađuje po svim pitanjima vezanim uz sigurnost i zaštitu učenika i zaposlenika Škole.

U suradnji s imenovanom firmom poduzete su sve preventivne mjere za siguran boravak u prostorima škole. Svake dvije godine radi se revizija Procjene opasnosti u školi u kojoj se izrađuje izvještaj za cjelokupni prostor i sva radna mjesta u školi.

U skladu sa Planom evakuacije u školi su postavljene oznake za puteve evakuacije kao i znakovi za uzbunjivanje te važni telefonski brojevi u slučaju opasnosti.

Svi djelatnici škole položili su ispit za rad na siguran način i zaštitu od požara.

U skladu sa zakonskim obvezama u školi se redovito provodi kontrola uređaja, strojeva, električnih instalacija, vatrogasnih aparata i gromobrana.

U svrhu sprečavanja provala u školsku zgradu matične škole postavljen je alarmi sustav zaštite.

U 2019. godini u Školi nije bilo ozljeda na radu u skladu sa odredbama Zakona tj. ozljeda uzrokovanih nedostacima prostora i opreme.

Prije početka nastave, te za vrijeme odmora organizirano je dežurstvo učitelja u hodniku škole te na školskom dvorištu. Raspored dežurstva učitelja nalazi se na oglasnim pločama u matičnoj i područnoj školi.

1. **Provođenje preventivnih aktivnosti i programa**

Preventivni programi OŠ „Vitomir Širola-Pajo“ Nedešćina za godinu 2018./2019. planirani su Godišnjim planom i programom rada škole, Školskim kurikulumom te programima rada razrednika. Tematski se mogu podijeliti u programe:

-zaštite zdravlja učenika,

- programe prevencije ovisnosti ,

-programe prevencije nasilja.

Programi se provode u sklopu redovne nastave, zdravstvenog i građanskog odgoja, sata razrednika, školskih ili razrednih projekata, predavanja i drugih aktivnosti koje organizira školska ustanova samostalno ili u suradnji s drugim institucijama.

Zaštita zdravlja učenika provodi se na razini cijele ustanove. Organizirana je prehrana za sve učenike, za učenike iz socijalnog programa marendu sufinancira Općina sv.Nedelja.

Škola je već petu godinu uključena u projekt „Shema školskog voća“ putem kojeg se potiče učenike na konzumiranje voća.

Školska liječnica u sklopu plana aktivnosti provodi redovna cijepljenja i sistematske preglede te predavanja o zdravoj prehrani i pubertetu.

U veljači su učenici škole obilježili Dan ružičastih majica koji je posvećen borbi protiv vršnjačkog nasilja. Svi razredni odjeli uključili su se u obilježavanje nošenjem ružičastih majica te pisanjem slogana protiv nasilja među učenicima. Govorilo se o pojmovima poput **empatije, razumijevanja, solidarnosti, tolerancije, podrške, prihvaćanja, uvažavanja** – što ti pojmovi znače i kako ih implementirati u našu svakodnevnicu. Učenici su osmislili vrlo jednostavnu i efektnu ideju. „**Recept za ružičasti formulu**“. Uzmemo dakle sve navedene sastojke: empatija, razumijevanje, solidarnost, tolerancija, podrška, prihvaćanje, uvažavanje i pratimo sljedeće korake:

**1. Dodati sve sastojke u jednakoj mjeri.**

**2. Lagano protresti.**

**3 Koristiti svakodnevno u neograničenim količinama**

Redovito se u 4. razredima te višim razredima provode aktivnosti i višesatne radionice u sklopu nastave informatike i tehničke kulture koje se odnose na različite aspekte sigurnog korištenja Interneta kao medija. Sve aktivnosti realizirale su se u redovnoj nastavi kao dio GOO-a i ŠPP-a. Kroz međupredmetno povezivanje nastojalo se učenike poučiti primjerenom i odgovornom ponašanju na Internetu sa naglaskom na dobrobiti uporabe i zaštitu od zlouporabe.

U svrhu zaštite prava učenika škola postupa u skladu s Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, s odredbama Kućnog reda, Statuta i Pravilnika o kriterijima za izricanje pedagoških mjera.Pedagoške mjere imaju za cilj ukazati na neodgovorno ponašanje te potaknuti učenike da korigiraju svoje ponašanje.

Tijekom 2. polugodišta 2018-19. školske godine izrečeno je 14 pedagoških mjera od toga 5 Ukora i 9 Opomena. (1 Ukor zbog povrede dostojanstva druge osobe putem društvenih mreža, $ Ukora zbog nedopuštenog ulaska u školu i ugroza sigurnosti drugih osoba, 1 Opomena zbog uznemiravanja drugih učenika u razredu i 7 Opomena zbog nedopuštenog korištenja informacijsko komunikacijskog uređaja tijekom odgojno-obrazovnog rada i korištenja nedopuštenih izvora podataka u svrhu prepisivanja. Sve mjere su polučile pozitivne rezultate te su učenici nakon donošenja pedagoških mjera korigirali svoja ponašanja.

1. **Selektivni programi prevencije**

Selektivni programi prevencije obuhvaćaju aktivnosti usmjerene na pojedince, skupine ili razrede sa značajnijim problemima u ponašanju. Tijekom 2. polugodišta školska pedagoginja je obavljala konzultativne razgovore s učenicima koji su dobili pedagoške mjere s ciljem osvješćivanja ponašanja.

 Ravnateljica škole.

 Klara Švraka,prof.

KLASA:602-02/19-01-02
URBROJ:2144-18-01-19-01-1

Nedešćina, rujan 2019.